open-index/open-wikipedia-markdown huggingface dataset:
पूर्वी समय मंडल

**पूर्वी समय मंडल'' () संयुक्त राज्य अमेरिका के सत्रह पूर्वी राज्यों, पूर्वी कनाडा के कुछ हिस्सों और मेक्सिको के क़्विनताना रू राज्य, मध्य अमेरिका में पनामा और कैरिबियाई द्वीपों में इस्तेमाल होने वाला [[समय मण्डल|समय मंडल]] है।

वो क्षेत्र जो **पूर्वी मानक समय** (**EST**) का इस्तेमाल करते हैं [[सार्व निर्देशांकित काल|यूटीसी]] से [[यूटीसी-०५:००|पांच घंटे पीछे]] होते हैं। 

**पूर्वी दिवालोक समय** (**EDT'''), जब बसंत ऋतु और गर्मियों में दिवालोक बचत समय का इस्तेमाल करते हैं तब यूटीसी से चार घंटे पीछे होते हैं।

## इतिहास

१९६६ के अमेरिकी एकसमान समय कानून के अनुसार दिवालोक बचत समय की शुरुवात अप्रैल के अंतिम रविवार से होनी थी औराक्तूबर के अंतिम रविवार तक चलनी थी।  १९८७ में इस कानून में परिब्वर्तन करके दिबस की शुरुवात अप्रैल के पहले रविवार से कर दी गई।

## कनाडा

कनाडा के निम्नलिखित प्रान्त और क्षेत्र पूर्वी समय मंडल का हिस्सा हैं।
* अधिकांश ओंटारियो,
* अधिकांश क़्युबेक,
* अधिकांश नुनावुत

## संयुक्त राज्य अमेरिका

कोलम्बिया जिला और सत्रह अन्य राज्य पूर्वी समय मंडल में स्थित हैं।

* कनेक्टिकट
* डेलावेयर
* जॉर्जिया
* माईने
* मैरीलैंड
* मैसाचुसेट्स

* न्यू हैम्पशायर
* न्यू ज़र्सी
* न्यू यॉर्क
* उत्तरी कैरोलीना
* ओहायो
* पेनसिलवेनिया

* र्होड आईलैंड
* दक्षिणी कैरोलीना
* वेरमौंट
* वर्ज़ीनिया
* पश्चिमी वर्ज़ीनिया

छ: राज्य मध्य और पूर्वी समय मंडलों में बंटे हुए हैं।

* अलाबामा
* फ्लोरिडा
* इंडियाना
* केंटकी
* मिशीगन
* टेनेसी
राजधानी वाशिंगटन डीसी और न्यूयॉर्क जैसे बड़े व राजनीतिक तथा आर्थिक रूप से महत्वपूर्ण शहरों के इस समय मंडल में होने की वजह से अमेरिका में किसी भी घटना के वर्णन के लिये इस समय को बहुत इस्तेमाल किया जाता है।

## मेक्सिको

* क़्विनताना रू: मेक्सिको का वो पूर्वी राज्य है जिसने लगभग १७ वर्षों तक (1982 से 1998) तक पूर्वी मानक समय का इस्तेमाल किया। इसके बाद से मध्य मानक समय का इस्तेमाल करने के बाद १ फरवरी २०९१५ से इसने पुन: इसका इस्तेमाल करना शुरु कर दिया है।

## कैरिबियाई द्वीपसमूह
बाहामास, केमन द्वीपसमूह और हैती आधिकारिक तौर पर सर्दियों में पूर्वी मानक समय और गर्मियों में पूर्वी दिवालोक बचत समय का इस्तेमाल करते हैं। क्यूबा भी अक्सर ऐसा ही करता है। तुर्क और कैकस द्वीपसमूह भी पहले इसी समय मंडल का इस्तेमाल करते थे लेकिन २०१५ में उन्होंने अटलांटिक समय मंडल अपना लिया।

## मध्य अमेरिका
मध्य अमेरिका में पनामा भी पूर्वी मानक समय यूटीसी-०५:०० का पूरे वर्ष इस्तेमाल करता है।

## इन्हें भी देखें

## सन्दर्भ

## बाहरी कड़ियाँ
* Official U.S. time in the Eastern time zone
* North American Time Zone border data and images
* World time zone map
* U.S. time zone map
* History of U.S. time zones and UTC conversion
* Canada time zone map
* Time zones for major world cities
* Official times across Canada
* Federal Regulations defining time zones

श्रेणी:समय मंडल
श्रेणी:कनाडा में समय
श्रेणी:मेक्सिको में समय
श्रेणी:अमेरिका में समय मंडल
ओटावा नागरिक अस्पताल

ओटावा नागरिक अस्पताल या **The Ottawa Hospital**, या L'Hôpital d'Ottawa ओटावा कनाडा में स्थित एक गैर लाभकारी जन विश्वविद्यालय व अस्पताल है। यह अस्पताल पहले के ग्रेस अस्पताल, रिवरसाइड अस्पताल, ओटावा जनरल अस्पताल व ओटावा नागरिक अस्पताल को मिलाकर बना है। १११७ बिस्तरों वाला और स्वास्थय विज्ञान संबंधि शिक्षा प्रदान करने वाला यह अस्पताल ओटावा का विश्वविद्यालय से मान्यता प्राप्त है। यहाँ पूर्वी ओंटारियो के दो में से एक ट्रॉमा केन्द्र भी है। 

श्रेणी:अस्पताल
ज़ूटोपिआ

**ज़ूटोपिआ** (अंग्रेज़ी: *Zootopia*; यूरोप में **ज़ूट्रोपोलिस**, *Zootropolis*) एक अमेरिकी ३डी कंप्यूटर एनिमेटेड एक्शन-कॉमेडी फ़िल्म है। 2016 में जारी होने वाली यह फ़िल्म वॉल्ट डिज्नी एनिमेशन स्टूडियो द्वारा निर्मित की गई ५५वीं एनिमेटेड फ़िल्म है।

फ़िल्म के निर्देशक बायरन हावर्ड हैं। रिच मूर सहायक निर्देशक हैं - इस रूप में यह उनकी पहली फ़िल्म है। जेनिफ़र गुडविन और जेसन बेटमैन ने पात्रों को आवाज़ प्रदान की है। यह फ़िल्म उत्तरी अमेरिका में ४ मार्च २०१६ को वॉल्ट डिज्नी पिक्चर्स द्वारा जारी की जाने वाली है। इस वर्ष वॉल्ट डिज्नी एनिमेशन स्टूडियो की एक और फ़िल्म - *मोआना* - भी जारी की जाएगी। 2002 के उपरान्त ऐसा पहली बार हो रहा है की डिज्नी एक ही साल में दो फ़िल्में जारी कर रहा है।

फिल्म बड़े पैमाने पर आलोचकों की प्रशंसा के साथ संयुक्त राज्य अमेरिका में मुलाकात की थी स्तुति के साथ इसके लिए आवाज अभिनय, एनीमेशन, लेखन, हास्य और समय पर विषयों और पूर्वाग्रह और रूढ़ियों के बारे में संदेश। नतीजतन, इस फिल्म के कई देशों में तोड़ने के बॉक्स ऑफिस पर सफलता के रिकॉर्ड करने के लिए खोला गया। 

१७ सितंबर, २०१७ को, एक हिंदी डब संस्करण को मूवीज़ ओके पर प्रसारित किया गया था।

## वॉयस कास्ट

### हिन्दी डबिंग स्टाफ़
* उत्पादन: डिज्नी करैक्टर वॉइसेस इंटरनेशनल इंक. और ब्लू व्हले एंटरटेनमेंट
* डब संस्करण जारी करने का वर्ष: १७ सितम्बर, २०१७
* मीडिया: टेलीविजन (मूवीज़ ओके)
* द्वारा निर्देशित: विजेंदर राजपूत
* अनुवाद: अनजान
* समायोजन: अनजान

## विपणन
पहला टीज़र ट्रेलर ११ जून, २०१५ पर वॉल्ट डिज्नी एनिमेशन स्टूडियो यूट्यूब पेज पर ऑनलाइन जारी किया गया था, और नाट्यरूप साथ पिक्सर के इनसाइड आउट। एक दूसरा टीज़र ट्रेलर, २३ नवंबर, २०१५, को वॉल्ट डिज्नी एनिमेशन स्टूडियो 'यूट्यूब पेज पर ऑनलाइन फिर से जारी किया गया था (और नाट्यरूप साथ पिक्सर के द गुड डायनासोर) फिल्म में जहां मुख्य पात्रों स्तनपायी वाहन (DMV के आधार पर) का एक विभाग मुठभेड़ के एक दृश्य की विशेषता स्लोथ्स द्वारा पूरी तरह से चला रहे हैं।  आंकड़े जुडी होप्प्स और निक वाइल्ड की के लिए जारी किए गए थे डिज्नी इन्फिनिटी 3.0 पर १ मार्च, २०१६। 

एक डिजिटल विपणन कंपनी, मित्र देशों की एकीकृत मीडिया, डिज्नी द्वारा अनुबंधित किया गया था मेेतुप पर फररी फैनडोम के सदस्यों को बाहर तक पहुँचने के लिए, खुद की तस्वीरें, फिल्म हैशटैग के साथ, फिल्म के लिए वायरल विपणन के एक फार्म के रूप में सोशल मीडिया पर उनकी फुरसुइट्स में पोस्ट करने के लिए उन्हें प्रोत्साहित।

## सन्दर्भ

## बाहरी कड़ियाँ
* (अंग्रेज़ी)
*डिज्नी इंडिया पर सरकारी वेबसाइट अंग्रेज़ी)
*
*

श्रेणी:अंग्रेज़ी फ़िल्में
श्रेणी:अमेरिकी फ़िल्में
ऐटॉपिक रोग

right|thumb|300px|प्रायः एटोपी प्रायः एक्जिमा के रूप में सामने आती है।
**ऐटॉपिक रोग** (Atopy या atopic syndrome) कुछ अतिसंवेदनशील एलर्जी होने की एक पूर्वानुकूलता (predisposition) है। 

श्रेणी:रोग
वैंकूवर दक्षिण

**वैंकूवर दक्षिण** () कनाडा के ब्रिटिश कोलम्बिया प्रांत में स्थित एक निर्वाचन क्षेत्र है जो 1917 से 1997 और फिर 2004 से हाउस ऑफ़ कॉमन्स, कनाडा के लिये सांसद चुनता है। संसद में यह वैंकूवर के दक्षिणी क्षेत्र का प्रतिनिधित्व करता है।

## जनसांख्यिकीय

इस चुनावी क्षेत्र (राइडिंग) में अप्रवासियों की संख्या सबसे ज्यादा है। अप्रवासियों व उनके बच्चों को मिलाकर ये समूह यहाँ की कुल जनसंख्या ११८९०५ का ७५ प्रतिशत हैं। २००६ की जनगणनाके अनुसार लगभग एक तिहाई निवासी चीन के हैं और पंद्रह प्रतिशत भारत या पाकिस्तान से संबंधित हैं। शहर का पंजाबी बाज़ार और समूहों में रहने वाली पंज़ाबी सिखों की बिरादरी का इस क्षेत्र पर दबदबा है। सेवा क्षेत्र, खुदरा व्यापार, निर्माण उद्योग यहाँ की आपदनी और रोजगार का मुख्य स्रोत हैं। २५ से ज्यादा उम्र के लगभग ३० % लोगों के पास विश्वविद्यालय की डिग्रियाँ हैं। औसत पारिवारिक आय ७१ हज़ार कनाडियाई डॉलर है। 
## इन्हें भी देखें
* वैंकूवर
* पैपिनेउ
## सन्दर्भ

श्रेणी:कनाडा के नगर
बहुमत की सरकार

किसी संसदीय व्यवस्था मे संसद या विधानसभा में सबसे ज्यादा सदस्यों वाले दल के द्वारा पूर्ण बहुमत जुटाकर बनाई गई सरकार को **बहुमत की सरकार** कहते हैं। बहुमत के लिये जरूरी आंकणों के होने की वजह से किसी अल्पमत की सरकार की तुलना में ये सरकार ज्यादा स्थायी होती है।

बहुमत की सरकार के पास अपने प्रस्ताव पारित कराने के सबसे ज्यादा संभावनाएँ होती हैं, और इनके विधेयक कभी कभार ही सदन में हारते हैं। इसकी तुलना में एक अल्पमत की सरकार को अपने विधेयक पारित कराने और अपनी बात मनवाने के लिये लगातार साथी और विरोधी दलों से मोल-भाव करते रहना पड़ता है। ऐसे में भ्रष्टाचार की संभावनाएँ बलवती हो जाती हैं।

शब्द "बहुमत की सरकार" किसी सदन में एक से अधिक समान विचार वाले दलों के गठबंधन वाली स्थायी सरकार को भी कह सकते हैं जहाँ किसी एक के समर्थन खींचने की संभावना नगण्य हो। ऐसा उदाहरण भारत में भाजपा और शिव सेना का है जो लगभग समान विचारधारा वाले दल हैं और दशकों से विभिन्न कार्यपालिकाओं में सम्मिलित सरकार चलाते हैं। फ़िलहाल २०१४ से २०१९ के लिये भारत में नरेंद्र मोदी के नेतृत्व वाले राष्ट्रीय जनतांत्रिक गठबंधन को बहुमत मिला है और २८२ की तुलना में इनके पास लोकसभा में ३३० से ज्यादा सीटें हैं।

अन्य उदाहरण २०१०-१५ के दौरान यूनाइटेड किंगडम में मिलता है जहाँ कंज़र्वेटिव व लिबरल डेमोक्रैट दलों ने मिलकर बहुमत की सरकार चलायी। कंज़रवेटिवों ने २०१० के चुनावों में सबसे ज्यादा सीटें हासिल कीं लेकिन बहुमत की संख्या से पीछे रह गये। ऐसे में लिबरल डेमोक्रैट्स के साथ मिलकर उन्होंने हाउस ऑफ कॉमन्स में एक ठोस बहुमत की सरकार बना ली जो पांच साल की पूरी अवधि तक काम करती रही।

## सन्दर्भ

## बाहरी कड़ियाँ
पोलैंडः दक्षिणपंथी पार्टी को 'पूर्ण बहुमत'
कश्मीरः बड़ी कठिन है डगर बहुमत की

श्रेणी:राजनीतिक शब्दावली
भटनी

**भटनी** (Bhatni) या **भटनी बाज़ार** (Bhatni Bazar) भारत के उत्तर प्रदेश राज्य के देवरिया ज़िले में स्थित एक नगर है।

## विवरण
भटनी में एक बाज़ार और रेलवे स्टेशन है। यहाँ पर रेलवे स्टेशन के पास एक सरकारी चीनी मिल है जो कि वर्षों से बन्द पड़ा है। यहाँ मुख्य रूप से  भोजपुरी भाषा और हिंदी भाषा बोली जाती हैं। इसी कस्बे से सटे गंडक नदी बहती है। यहाँ रेल यात्रा की अच्छी सुविधाएं उपस्थित है । यहाँ से भारत के किसी कोने में जा सकते है। यहाँ शिक्षा का अच्छा माहौल है। अच्छे विद्यालय, महाविद्यालय और कॉलेज है। यहाँ पर इस क्षेत्र का थाना भी स्थित हैं। यहाँ की बड़ी बड़ी छत्तेदार जलेबियां बहुत प्रसिद्ध हैं। यह एक ब्लाक भी है जिसमें पिपरा दीक्षित, मिश्रौली दीक्षित, डुमरी आदि गाँव सम्मलित हैं।

## इन्हें भी देखें
* देवरिया ज़िला

## सन्दर्भ

श्रेणी:देवरिया ज़िला
श्रेणी:उत्तर प्रदेश के नगर
श्रेणी:देवरिया ज़िले के नगर
यूटीसी-०६:००

**यूटीसी-०६:००** या **UTC−06:00** एक समय मंडल है जो यूटीसी से ६ घंटे पीछे रहता है। यानी जब ग्रीनविच में दिनके १२ बज रहे होते हैं तो यूटीसी-०६:०० वाले क्षेत्रों में सुबह के ६ बज रहे होते हैं।
उत्तरी अमेरिका में इसे मध्य समय मंडल के तौर पर मानक समय और पर्वतीय समय मंडल के तौर पे अन्य आठ महीनों (दिवालोक बचत समय) में समय नापने के लिये इस्तेमाल किया जाता है। कुछ लातिन अमेरिकी देश इसे पूरे वर्ष इस्तेमाल करते हैं।

## मानक समय के तौर पर
उत्तरी गोलार्ध की सर्दियों में
### उत्तर अमेरिका
सीएसटी ग्रीनविच के पश्चिम में छठे समय मंडल का मानक समय है, यह नब्बेवें मेरीडियन पर स्थित है। इसे उत्तरी अमेरिका में इस्तेमाल किया जाता है।
* कनाडा - मध्य समय मंडल
**मनीतोबा
**नुनावुत (मध्य)
**ओंटारियो (पश्चिमी)

* संयुक्त राज्य अमेरिका - मध्य समय मंडल
**अलाबामा, अरकंसास, इलीनोईस, आईओवा, लुईज़ीयाना, मिनिसोटा, मिसीसीपी, मिसौरी, विसकोंसिन, ओक्लाहोमा
**अधिकांश कंसास, नेबरास्का, उत्तर डकोटा, दक्षिण डकोटा, अधिकांश टेनेसी व टेक्सास
**फ्लोरिडा, इंडियाना, केंटकी, मिशीगन के पश्चिमी क्षेत्र
**इंडियाना के कुछ हिस्से

* मेक्सिको मध्य क्षेत्र
**सभी राज्य, तथा संघीय क्षेत्र
::(सिवाय बाजा कैलिफोर्निया, बाजा कैलिफोर्निया सुर, चिवावा, नयारित, क़्विन्ताना रू, सिनालोआ और सोनोरा)

## दिवालोक बचत समय के तौर पे
उत्तरी गोलार्ध की गर्मियों में
### उत्तर अमेरिका
* कनाडा - पर्वतीय समय मंडल
**अलबर्टा
**ब्रिटिश कोलंबिया (दक्षिणपूर्वी क्षेत्र)
**उत्तर पश्चिमी क्षेत्र
**नुनावुत (पश्चिमी)
**सैस्कैचवेन – सिर्फ़ (ल्यॉडमिंस्टर और आसपास के क्षेत्र

* संयुक्त राज्य अमेरिका - पर्वतीय समय मंडल
**कोलोराडो, मोंटाना, न्यू मेक्सिको, उटाह, व्योमिंग
**नवाजो नेशन, अरीज़ोना तक
**अधिकतर ईदाहो (दक्षिणी भाग)
**कंसास, नेबरास्का, दक्षिणी डकोटा, टेक्सास के पश्चिमी हिस्से
**उत्तरी डकोटा के दक्षिण पश्चिमी हिस्से
**ओरेगाँव और नेवादा के पूर्व के कुछ हिस्से

* मेक्सिको - प्रशांत क्षेत्र
**बाजा कैलीफोर्निया सुर
**चिवावा
**नयारित (अधिकांश राज्य)
**सिनालोआ

## मानक समय के तौर पर
मानक समय के तौर पर पूरे वर्ष निम्न लिखित जगहों पर इस्तेमाल होता है।
### उत्तरी अमेरिका
*कनाडा
**सैस्कैचवेन (ल्यॉडमिंस्टर और आसपास के क्षेत्रों के अलावा)

### मध्य अमेरिका
*बेलीज़
*कोस्टारिका
*एल सैल्वाडोर
*ग्वातेमाल
*होंडुरस
*निकारागुआ

### पूर्वी प्रशांत
*ईक्वाडोर
**गैलापगोस प्रांत

## इन्हें भी देखें
*दिवालोक बचत समय

### सन्दर्भ


श्रेणी:समय मंडल
सैन्य नीति

अन्तरराष्ट्रीय सुरक्षा तथा सेना से सम्बन्धित सार्वजनिक नीति को **सैन्य नीति** (Military policy या defence policy) कहते हैं। सैन्य नीति यह सुनिश्चित करने के लिये बनायी जाती है कि शत्रुओं द्वारा पैदा की गयी कठिनाइयों को दूर करते हुए स्वतन्त्र बने रहें और विकास करते रहें। 'शत्रु' के अन्तर्गत राज्य, अर्ध-राज्य (quasi-state) समूह, गैर-राज्य समूह आदि सभी आते हैं। सैन्य नीति में शान्ति बनाये रखने से लेकर, विवादों के निपटान के लिये, संकट के परबन्धन, और शत्रुओं से युद्ध आदि से सम्बन्धित सभी नीतियों का समावेश होता है। 

सैन्य नीति के अन्तर्गत वे सभी उच्चस्तरीय विकल्प और सिद्धान्त आते हैं जो सरकारें अपनी रक्षा के लिये अपनातीं हैं-
* **अन्तरराष्ट्रीय सम्बन्ध** - विशेषतः संधि, रक्षा समझौतों, रक्षा सहयोग, शत्र नियन्त्रण के समझौते आदि के सन्दर्भ में।
* सशस्त्र बलों के रोजगार से संबन्धित नीति
* सशस्त्र बलों का लक्ष्य
* सशस्त्र बलों के संगठन का सिद्धान्त तथा प्रशासन का सिद्धान्त
* शस्त्र उद्योग से सम्बन्धित नीति
* मानव संसाधनों का उपयोग
* सेना और राष्ट्र का सम्बन्ध

सैन्य नीति, राज्य के विदेश नीति की अविभाज्य अंग है। समुचित सैन्य नीति के विकास के लिये भावी भूराजनीति, जनसांख्यिकी, अर्थशास्त्र, विज्ञान तथा प्रौद्योगिकी का ज्ञान आवश्यक है ताकि देश पर आने वाले खतरों, देश की शक्ति, देश की कमजोरियाँ, तथा देश के समक्ष आने वाले सुअवसरों का अनुमान लगाया जा सके। 

## इन्हें भी देखें
*सैन्यवाद
*सैन्य विज्ञान
*सैन्य प्रौद्योगिकी
*सैन्य इतिहास

श्रेणी:नीति
श्रेणी:सेना
ईशान किशन

**इशान किशन** (जन्म १८ जुलाई १९९८) एक भारतीय प्रथम श्रेणी के क्रिकेटर जो झारखंड के लिए खेलतें है। २२ दिसंबर २०१५ को उन्हें 2016 अंडर 19 क्रिकेट विश्व कप के लिए भारत की टीम के कप्तान के रूप में नामित किया गया था। ईशान एक बाएं हाथ के बल्लेबाज और विकेटकीपर है। किशन २०१८ इंडियन प्रीमियर लीग में मुंबई इंडियंस की टीम का हिस्सा हैं।

## प्रारंभिक जीवन और पृष्ठभूमि

ईशान का जन्म बिहार नवादा जिला के नवादा शहर में हुआ था। उनके जन्म के बाद पटना, सिफ्ट हो गए थे।&nbsp;उनके पिता का नाम प्रणव पांडे है वह पेशे से बिल्डर है। ईशान का जन्म एक भूमिहार परिवार में हुआ। ईशान के भाई राज ने, उसे क्रिकेट को अपने कैरियर के रूप में आगे बढ़ाने में उसका समर्थन किया।&nbsp;इनके कोच संतोष कुमार के अनुसार, उसकी प्रतिभा&nbsp;मौजूदा भारतीय टीम के कप्तान महेंद्र सिंह धोनी और&nbsp;ऑस्ट्रेलिया के पूर्व विकेटकीपर  और बल्लेबाज एडम गिलक्रिस्ट जैसे खिलाड़ियों का अपना आदर्श मानते है।

ईशान किशन का औरंगाबाद जिले से गहरा नाता है। औरंगाबाद जिले के दाउदनगर अनुमंडल अंतर्गत गोरडीहा गांव में ईशान का पैतृक आवास है। ईशान की दादी सुचित्रा सिन्हा नवादा में सिविल सर्जन थी। रिटायरमेंट के बाद दादी ने नवादा में ही अपना घर बना लिया। वहीं उनके माता-पिता दवा व्यवसाय से जुड़े रहे। बाद में वे सभी पटना चले गए और वहीं बस गए।

हाल में ईशान ने पटना में आलिशान घर बनाया है। दादा इलाहाबाद से कनीय अभियंता के पद से सेवानिवृत्त हुए हैं। जानकारी के मुताबिक़ वर्ष 2008-09 में गया जिले में बिहार अंडर-16 के खिलाड़ियों का चयन हो रहा था। चयन समिति के अध्यक्ष औरंगाबाद जिले के वरीय स्वतंत्र पत्रकार रवि सिंह थे जिन्होनें पहली बार ईशान किशन का चयन कर उन्हें क्रिकेट की मुख्य धारा से जोड़ा था।

## कैरियर

### '''अंतरराष्ट्रीय कैरियर'''
2022 में श्रीलंका के खिलाफ ईशान किशन ने टी-20 मुकाबले में 56 बॉल खेलीं और 89 रन बनाए थे जिसके वजह से वो, टी-20 क्रिकेट में भारत की तरफ से एक पारी में बतोर विकेट कीपर सबसे ज्यादा रन बनाने का रिकॉर्ड उनके नाम होगया है |

### आईपीएल कैरियर

इंडियन प्रीमियर लीग में इन्होंने साल २०१६ में गुजरात लॉयन्स के लिए हुए शुरुआत की थी और २०१७ तक इसी टीम के लिए खेले थे लेकिन २०१८ इंडियन प्रीमियर लीग में इन्हें मुंबई इंडियंस ने खरीदा और अच्छा प्रदर्शन करते हुए कोलकाता नाइट राइडर्स  के खिलाफ एक मैच में इन्होंने महज १७ गेंदों पर अर्धशतक पूरा किया।

2022 इंडियन प्रीमियर लीग की नीलामी में ईशान किशन को [मुम्बई इंडियन्स] ने 15.25 करोड़ रुपये में खरीदा।

== सन्दर्भ ==



== बाहरी कड़ियाँ ==
* 

[श्रेणी:1998 में जन्मे लोग
श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:क्रिकेट आधार
श्रेणी:बाएं हाथ के बल्लेबाज
श्रेणी:भारतीय विकेटकीपर
श्रेणी:पटना के लोग
पेगासस एयरलाइन्स

अंगूठाकार|पेगासस एयरलाइन्स
अंगूठाकार|पेगासस एयरलाइन
पेगासस एयरलाइन्स टर्की की एक कम-लागत वाली एयरलाइन्स है जिसका मुख्य कार्यालय पेंद्रिक, इस्तांबुल शहर  के कुर्तक क्षेत्र मे है। पूर्व मे एयर लिंगस के साथ चार्टर विमान सेवा के रूप मे कार्यरत यह एयरलाइन्स अब पूर्ण रूप से एसस होल्डिंग्स के स्वामित्व मे है। 

## इतिहास

इस विमान सेवा का आरंभ १ दिसंबर १९९० को नेट और सिलकर नाम के दो व्यावसायिक घरानों के द्वारा एयर लिंगस के साथ पेगासस एयरलाइन्स के नाम से एक चार्टर विमान सेवा शुरू किए जाने के करार से हुई और दो बोइंग ७३७-४०० विमानों के साथ इसकी सेवाएँ १५ अप्रैल १९९० से शुरू की गयीं। परंतु इसके गठन के चार महीने बाद ही इराक़-कुवैत युद्ध एवम् इसके परिणाम स्वरूप छिड़े सामरिक संघर्ष ने टर्की के पर्यटन  पर गहरा असर डाला और इससे पेगासस एयरलाइन्स की भी सेवाएँ भी बुरी तरह प्रभावित हुईं।

संकट की समाप्ति के बाद ११९२ से तुर्की मे फिर से पर्यटक लौटने लगे और पेगासस एयरलाइन्स ने भी अपने बेड़े मे एक और बोइंग ७३७-४०० शामिल कर लिया। गर्मी के मौसम की बढ़ती माँग को पूरा करने के लिए ने दो और एयरबस ३२०ए भी पट्टे पर लिए। 

दो सकारात्मक परिणाम वाले वर्षों के बाद १९९४ मे इर लिंगस और नेट ने अपनी हिस्सेदारी इस्तांबुल-स्थित यपि क्रेडितबांक को बेच दी और 
स तरह पेगासस एयरलाइन्स एक शुद्ध रूप से तुर्क कंपनी बन गयी। 

४ सितंबर १९९७ को पेगासस एयरलाइन्स ने एक बोइंग ७३७-४०० और एक बोइंग ७३७-८०० विमान खरीदने के लिए बोइंग कमर्शियल एरप्लन्स के पास ऑर्डर किया और इस तरह यह बोइंग ७३७ नेक्स्ट जेनरेशन विमान खरीदने वाली पहली तुर्क एयरलाइन कंपनी बन गयी। साथ ही ने और १० बोइंग ७३७-८०० पट्टे पर लेने के लिए आई. एल. एफ. सी. के साथ एक करार भी किया। 

जनवरी २००८ मे एसस होल्डिंग्स ने पेगासस एयरलाइन्स को खरीद लिया और अली सबंसी को इसका चेयरमैन बना दिया। दो महीने बाद ही कंपनी ने पेगासस एयरलाइन्स को चार्टर एयरलाइन्स से बदल कर कम-लागत वाली एयरलाइन्स का रूप दे दिया। नवंबर २००५ मे और १२ नये बोइंग ७३७-८०० खरीदने का फ़ैसला किया और नवेंबर २००८ मे १२ और बोइंग ७३७-८०० खरीदे गये। २००८ से सौदे मे यह भी शामिल किया गया के बाजार के माँग को देखते हुए इस ऑर्डर को १४९-सीट वाले बोइंग ७३७-७०० अथवा २१५ सीट वाले बोइंग ७३७-९०० मे भी बदला जा सकता है। 

## गंतव्य

मुख्य आलेख :- पेगासस एयरलाइन्स के गंतव्य
कोड साझेदारी समझौते 

•	एयर बर्लिन

•	आज़रबाइजान एरलाइन्स

•	आई जेड एयर 

•	केएलएम

## विमान दस्ता

जून२०१५ की ताज़ा जानकारी के अनुसार पेगासस एयरलाइन्स के विमान दस्ते मे निम्नांकित विमान शामिल थे.

## केबिन
पेगासस एयरलाइन्स सभी विमानो के सभी दर्जों मे एक जैसी आंतरिक संरचना के साथ कार्य करता है और सभी विमानों मे "फ्लाइयिंग केफे' उपलब्ध होता है। जहाँ यात्री अतरिक्त भुगतान कर के गर्मागर्म भोजंन प्राप्त कर सकते हैं। पेगासस एयरलाइन्स अपने विमाओं मे उड़ान के दौरान मनोरंजन सुविधा उपलब्ध कराने पर भी विचार कर रहा है। जिसमे यात्रियों को हेड फोन के लिए अलग से पैसा देना होगा।

## सन्दर्भ

श्रेणी:विमान सेवा
श्रेणी:तुर्की
पन्हाला दुर्ग

**पन्हाला दुर्ग** जो कि इन नामों से (पन्हालगढ़ ,पनाला ,पहाला) भी जाना जाता है। जो भारतीय राज्य महाराष्ट्र के कोल्हापुर ज़िले से दक्षिण पूर्व से २० किलोमीटर की दूरी पर स्थित है। 

**पन्हाला दुर्ग** का निर्माण ११७८ में किया था इनके साथ १५ और दुर्गों का निर्माण भी किया था। .

## सन्दर्भ

श्रेणी:कोल्हापुर
श्रेणी:महाराष्ट्र में दुर्ग
क्लेरियन होटेल, लिमरिक

**क्लेरियन होटेल, लिमरिक** इस शहर के स्टीमबोट क़्वे क्षेत्र में शॅनन नदी के किनारे बसा एक १७ मंज़िला होटेल है। यह क्लेरियन होटेल समूह के क्लेरियन ब्रांड का एक अंग है। इसे २००२ में €२० मिलियन की लागत से बनाया गया थ। विख्यात रग्बी स्टेडियम थमोंड पार्क के निकट बसा होने के कारण सभी टीम्स जो इस स्टेडियम में मन्सटर लीग के दौरान खेलती हैं, इसी होटेल में ठहरना पसंद करती हैं। एक प्रकार से क्लेरियन होटेल लिमरिक मन्सटर रग्बी के घर जैसा है। 

## क्लेरियन होटेल

क्लेरियन होटेल लिमरिक एक चार-सितारा होटेल  है एवं वर्तमान में यह आइयर्लॅंड का सबसे उँचा होटेल है। १८७ फीट के उँचाई के साथ यह रिवरपाइंट के बाद लिमरिक शहर की दूसरी और आइयर्लॅंड की १३वीं सबसे उँची इमारत है। इस होटेल में नदी के ओर बसे १५८ वातानुकूलित कमरे, ३ सूयीट ओर १ पेंटहाउस है। होटेल की सबसे उँची मंज़िल पर बने पेंटहाउस से पूरे शहर का विहंगम दृश्य देखने को मिलता है। इसके रेस्तराँ का नाम सिनेरगई है। वाहन खड़े करें की सुविधा सड़क के दूसरी तरफ अतिरिक्त भुगतान के साथ उपलब्ध है।

क्लेरियन होटेल के सभी क्मरों में ३२इंच का टीवी, असीमित १०० एमबीपीएश की स्पीड वाली मुफ़्त वाई फ़ाई सुविधा और २४ घंटे उपल्बध खानपान सेवा होती है। मई २०१५ से ही क्लेरियन होटेल एक धुम्रपान रहित होटेल बन गया है और इसके सभी बेडरूम धुम्रपान रहित हैं।

इस होटेल में स्थित सिनर्गी रेस्टोरेंट लिमरिक के सबसे अच्छे रेस्तरां में से एक माना जाता और यहाँ रोमांचक जायके के साथ ताजा, स्थानीय, मौसमी उत्पादन वाले व्यंजन उपलब्ध होते हैं जो कि अपने विशिष्ट स्वाद के लिए जाने जाते हैं।

कूडोस बार में एक आरामदेह वातावरण के साथ एशियन खानपान और चुने हुए युरोपियन व्यंजनों का भी मज़ा लिया जा सकता है। यहाँ दुनिया भर के प्रसिद्ध शराब और बियर ब्रॅंड्स भी उपलब्ध होते हैं। होटेल में ठहरने वाले अतिथि कई तरह की अन्य सुविधेयों का भी लाभ उठा सकते हैं। जैसे की सभी अतिथियों के लिए सेवेन्थ हेवेन डे स्पा (जो की होटेल से १० मिनिट की दूरी पर है) में १०% की छूट उपलब्ध है। होटेल के सामने ही स्थित बेल्लीशसीमो हेर एंड ब्यूटी भी १०% की छूट देता है।

## स्थान महत्व

यह होटेल जेम्स केसी वॉक के सामने स्टीमबोट क़्वे पर स्थित है। शॅनन हवाई अड्डे से १५ मिनट के दूरी पर बसा यह होटेल लिमरिक शहर के ठीक मध्य में अवस्थित है। शहर के तीन प्रमुख ऐतिहासिक स्थल - किंग जॉन'स कॅसल, हंट म्यूज़ीयम और बूनरत्ती कॅसल एवम् फोक पार्क इस होटेल के इर्द गिर्द ही स्थित हैं।

## सन्दर्भ

श्रेणी:होटल
ट्रायक

right|thumb|150px|ट्रायक का प्रतीक
right|thumb|300px|विभिन्न आकार-प्रकार के ट्रायक
left|thumb|300px|एक सरल परिपथ में ट्रायक की कार्यविधि

**ट्रायक** (TRIAC) तीन सिरों (टर्मिनल) वाली एक इलेक्क्त्रानिक युक्ति है जो ट्रिगर किये जाने पर दोनों दिशाओं में (आगे और पीछे) धारा को प्रवाहित होने देती है। इसका 'ट्रायोड' नाम 'ट्रायोड फॉर अल्टरनेटिंग करेण्ट' के लिये दिया गया है। पार्श्व चित्र में ट्रायोड का संकेत दिया गया है जिसमें A1 एनोड१ है, A2 एनोड२ है तथा G गेट है जो 'ट्रिगर' करने के काम आता है। प्रायः एनोड१ और एनोड२ को मुख्य टर्मिनल १ (MT1) तथा मुख्य टर्मिनल २ (MT2) कहा जाता है।

चूंकि यह दोनों दिशाओं में धारा बहने देता है, अतः एक ट्रायोड दो एस सी आर के समतुल्य है जो एन्टी-पैरेलेल जुड़े हों। 

## ट्रायक के आँकड़े का उदाहरण

## सन्दर्भ

## इन्हें भी देखें
*सिलिकॉन कन्ट्रोल्ड रेक्टिफायर (SCR)
*ट्रायोड

श्रेणी:शक्ति इलेक्ट्रानिकी
श्रेणी:इलेक्ट्रानिक युक्तियाँ
सैम नील

**सेम नील** (अंग्रेजी :Sam Neill) जन्म १४ सितम्बर १९४७ एक न्यूज़ीलैंड के फ़िल्म अभिनेता तथा टेलीविज़न अभिनेता है। इन्होंने जुरासिक पार्क III   सुपर ह्यूमन पर आधारित फ़िल्मों में कार्य किया है। साथ ही इन्होंने जुरासिक पार्क जैसी फ़िल्मों में भी अभिनय किया है। 
## सन्दर्भ

श्रेणी:अभिनेता
श्रेणी:जीवित लोग
श्रेणी:1947 में जन्मे लोग
2016 अंडर 19 क्रिकेट विश्व कप

**2016 आईसीसी अंडर 19 क्रिकेट विश्व कप** 22 जनवरी 2016 से 14 फ़रवरी तक बांग्लादेश में आयोजित होने वाले एक अंतरराष्ट्रीय सीमित ओवरों का क्रिकेट टूर्नामेंट है। 2004 के खेल के बाद, यह अंडर -19 क्रिकेट विश्व कप का ग्यारहवाँ, और बांग्लादेश में आयोजित होने वाला दूसरा संस्करण होगा।

## योग्यता

## स्कुँड्स
प्रत्येक टीम ने टूर्नामेंट के लिए 15 सदस्यीय टीम का चयन किया है।

## ग्रुप चरण

### ग्रुप ए

### ग्रुप बी

### ग्रुप सी

### ग्रुप डी

## प्लेट प्रतियोगिता

### Plate quarter-finals

### Plate semi-finals

### Plate final

## Super League

### Quarter-finals

### Semi-finals

### Final

## Placement matches

### 3rd-place playoff

### 5th-place playoff semi-finals

### 5th-place playoff

### 7th-place playoff

### 11th-place playoff

### 13th-place playoff semi-finals

### 13th-place playoff

### 15th-place playoff

## सन्दर्भ

श्रेणी:आईसीसी अंडर-19 क्रिकेट विश्व कप
3. आईसीसी टी -20 विश्व कप 2016
गन्ना कारखाना

right|thumb|300px|गन्ने के एक कारखाने का बाहरी दृष्य
right|thumb|300px|गन्ने के कारखाने के अन्दर का दृष्य
right|thumb|300px|गन्ना पेरने के लिए बना लकड़ी का कोल्हू

गन्ने से कच्ची चीनी या सफेद चीनी बनाने वाले कारखानों को **गन्ना कारखाना** कहते हैं। गन्ने को पेरकर उससे रस निकालने वाले यन्त्रों भी 'गन्ना मिल' कहा जाता है।

## सन्दर्भ

## इन्हें भी देखें
*गन्ना
*गन्ना का रस
*गुड़
*शक्कर

## बाहरी कड़ियाँ
*द सुगरकेन इंजीनियर (अंग्रेजी में)
*चीनी से संबन्धित आनलाइन शब्दावली (अंग्रेजी में)

श्रेणी:भोज्य उद्योग
रोगजनक

[right|thumb|300px|पपीता के पत्ते के ऊपरी सतह पर 'ब्लैक स्पॉट' नामक रोग - यह ऐस्पेरिस्पोरिअम कैरिकी (Asperisporium caricae) नामक [फफूंद|कवक के कारण होता है।]]
**रोगजनक** (pathogen) उन्हें कहा जाता है, जिनके कारण कई तरह के बीमारियों का जन्म होता है। इसमें विषाणु, जीवाणु, कवक, परजीवी आदि आते हैं। यह किसी भी जीव, पेड़-पौधे या अन्य सूक्ष्म जीवों को बीमार कर सकते हैं। मानव में जीवों के कारण होने वाले रोग को भी रोगजनक रोगों के रूप में जाना जाता है।

## प्रकार
### शैवाल

शैवाल एकल-कोशिका वाले सुकेन्द्रिक (यूकेरियोट) हैं, जो आमतौर पर गैर-रोगजनक होते हैं, हालांकि इनके रोगजनक किस्में भी मौजूद हैं। इन रोगजनक क़िस्मों में प्रोटोथेका नामक शैवाल भी आता है। इसके कारण कुत्तों, बिल्लियों, मवेशियों और मनुष्यों में प्रोटोथेकोसिस नामक रोग होता है। प्रोटोथेका एक प्रकार का हरे रंग का शैवाल होता है, जिसमें क्लोरोफिल की कमी होती है। यह शैवाल अक्सर मिट्टी और सीवेज में पाया जाता है। मानवों में प्रोटोथेकोसिस नामक दुर्लभ संक्रमण का अधिकांश मामलों में यही कारण होता है।

### जीवाणु
ज़्यादातर जीवाणु या बैक्टीरिया, जो लंबाई में 0.15 से 700 μM के बीच हो सकते हैं, मानव के लिए हानिरहित या फायदेमंद होते हैं। हालांकि जीवाणुओं की एक छोटी सूची में कुछ रोगजनक जीवाणु भी आते हैं, जो संक्रामक रोगों का कारण बनते हैं। ऐसे जीवाणु कई तरह से बीमारी पैदा कर सकते हैं। इनमें से एक तरीका है, जिसमें वे उस जीव की कोशिकाओं को सीधे प्रभावित करते हैं और एंडोटॉक्सिन का उत्पादन करते हैं, जो उस जीव की कोशिकाओं को नुकसान पहुंचाती है या हमारे रोग प्रतिरोधक प्रणाली को ऐसा दिखाती है कि वह कोशिका खराब हो चुकी है।

### कवक या फफूंद

कवक या फफूंद एक प्रकार के जीव हैं, जो सुकेन्द्रिक (यूकेरियोट) होते हैं और रोगजनक के रूप में कार्य करते हैं। अब तक लगभग 300 ज्ञात प्रजातियों का पता चला है, जो मनुष्यों के लिए रोगजनक का कार्य करते हैं। आमतौर पर कवक बीजाणुओं का आकार 4.7 μm (माइक्रोमीटर) से कम होता है, हालांकि कुछ इससे बड़े आकार के भी होते हैं।

### प्रायन
प्रायन (Prion) उल्टे-पुल्टे गलत तरीके से मुड़े हुए प्रोटीन होते हैं, जो संक्रमणीय होते हैं और मस्तिष्क में सामान्य प्रोटीन के असामान्य मोड़ को प्रभावित कर सकते हैं।

### वायरोइड

वायरोइड और वायरस के बीच भ्रमित न हों। वायरोइड ज्ञात संक्रामक रोगजनकों में से सबसे छोटा होता है। यह केवल गोलाकार, एकल-धागे वाला आरएनए होता है, जिसमें कोई प्रोटीन का आवरण नहीं होता है।

### विषाणु
इन रोगजनकों के कारण चेचक, इनफ्लुएंजा, गलसुआ, खसरा, कोरोना,[इबोला वायरस रोग|इबोला]] और रूबेला आदि रोग हो सकते हैं। समान्यतः इसकी लंबाई 20-300 नैनोमीटर के मध्य होती है।

### अन्य परजीवी

## सन्दर्भ

## बाहरी कड़ियाँ

श्रेणी:रोग
श्रेणी:स्वास्थ्यविज्ञान
श्रेणी:फैलने वाले रोग
आईपैड प्रो

**आईपैड प्रो** एक टैबलेट कम्प्यूटर है, जिसका निर्माण एप्पल ने किया है। 9 सितम्बर 2015 को इसके बारे में बताया गया और 11 नवम्बर 2015 को इसे बाजार में उतारा गया। यह 12.9इंच के स्क्रीन के साथ उपलब्ध है।

## सन्दर्भ

## बाहरी कड़ियाँ

श्रेणी:एप्पल इंक॰ के उत्पाद
शिक्षा नीति

शिक्षा प्रणाली को नियन्त्रित करने वाले सभी सिद्धान्तों एवं नियम-कानूनों के समुच्चय को **शिक्षा नीति** (Education policy) कहा जाता है। 

## इन्हें भी देखें
*राष्ट्रीय शिक्षा नीति
*राष्ट्रीय शिक्षा आयोग
*नीति
*नई शिक्षा निति के फायदे क्या है और  घटे क्या है |

श्रेणी:नीति
श्रेणी:शिक्षा

नई शिक्षा नीति क्या है | NEP 2020 kya hai in hindi

https://forloop4.blogspot.com/2020/07/NEP-kya-hai-new-education-policy.html?m=1
विदेश्वरस्थान

**विदेश्वरस्थान** बिहार राज्य के मधुबनी जिला के अन्तर्गत झंझारपुर प्रखंड का एक अतिप्राचीन तीर्थस्थान है। यह मंडन मिश्र रेलवे हाल्ट से २ किलोमीटर उत्तर दिशा में स्थित है। विदेश्वरस्थान राष्ट्रीय राजमार्ग 57, लोहना चौक से 1.5 किलोमीटर दक्षिण दिशा में स्थित है। यह मंदिर झंझारपुर से 5 किलोमीटर पश्चिम में स्थित है। विदेश्वरस्थान में प्रतिवर्ष होने वाले मकर एवं शिवरात्री का मेला प्रार्ंभ से ही विशिष्टता के लिये प्रसिद्ध है। शिव भक्त हजारों लाखों की संख्या में पूजा -आराधना करते है।

## इतिहास
मिथिला में सृष्टि के प्रारंभ से ही शिव-शक्ति की कृपा बनी रही है। मिथिला हिमालय की गोद में अवस्थित है और हिमालय पर्वत पर अनादि अनन्त आशुतोष भगवान शिव विराजमान हैं। देवाधिदेव भगवान शिव के हिमालय पर विराजमान होने से संपूर्ण हिमालय पर एक अदभुत अदॄश्य उर्जा फैली है जिसे अनुभव किया जा सकता है। हिमालय पर्वत संपूर्ण मिथिला को अपने उर्जावान एव्ं तेजस्वी प्रभाव से आच्छादित किया है। यहाँ के कण-कण में शिव-शक्ति का एक अद्भुत उर्जा प्रवाहित हो रही है जिससे मन प्रशन्न हो जाता है और आत्मा पवित्र् एवं शुद्ध हो जाती है। जिससे मिथिला का प्रत्येक व्यक्ति अपने आपको उर्जावान एवं तेजस्वी अनुभव करते हैं। भगवान शिव की कृपा दॄष्टि से मिथिला में शिव-शक्ति की ओज से युक्त अनेक शिवलिंगों का प्रादुर्भाव हुआ है जो अपने आप में अद्वितीय है ऐसे अनेक शिवलिंगों में से एक शिवलिंग है विदेश्वरनाथ शिवलिंग।विदेश्वरस्थान शिव लिंग के संबन्ध में पौराणिक प्रमाण भी उपलब्ध है। मनुस्मृति ६२वाँ परिच्छेद का मिथिला तीर्थ खंण्ड में देवालय सब का जो परिचय दिया गया है, जिसमें स्पष्ट उल्लेख है कि कपिलमुनि का आश्रम कपिलेश्वर स्थान से पाँच गव्य भूमि अग्नि कोण में लोहिनी देवी के श्मसान क्षेत्र में विदेश्वरनाथ नाम का एक विशिष्ट शिवलिंग है। एवं स्कन्द पुराण के नागर-खण्ड में १०० अध्याय का मिथिला-खण्ड है, जिसमें उल्लेख है कि कपिलेश्वर स्थान से "गव्यूति"(चार गव्य = १ योजन) आग्नेय कोण में लक्ष्मणा नदी के पूर्वी तट पर लोहिनी देवी एव्ं विदेश्वरनाथ शिवलिंग अवस्थित है।पुराणों में वर्णन किया गया है कि यह शिवलिंग हिमालय से ही प्रकट हुआ है,इनके चरण हिमाच्छादित हैं। सभी इनकी स्तुति करते हैं। इनकी पूजा, आराधना करने से मन शान्त और प्रशन्न हो जाता है।

## इन्हें भी देखें
* मनुस्मृति
* स्कन्द पुराण
* ब्रह्माण्ड पुराण
* इति मिथिला महात्म्य
* भृंगदूतम

## सन्दर्भ
वेलकम मेट्रो स्टेशन

वेलकम दिल्ली मेट्रो की रेड लाइन के ईस्ट-वेस्ट कॉरिडोर पर एक महत्वपूर्ण एट-ग्रेड इंटरचेंज मेट्रो स्टेशन और पिंक लाइन के उत्तर-दक्षिण कॉरिडोर पर एलिवेटेड इंटरचेंज मेट्रो स्टेशन है। यह दिल्ली मेट्रो के चरण 1 और चरण 3 के दौरान पहले स्टेशनों में से एक था। यह दिल्ली विश्वविद्यालय के श्याम लाल कॉलेज से थोड़ी पैदल दूरी पर स्थित है।

## स्टेशन नक्शा

## सुविधाएँ
यह एक दिव्यांग अनुकूल मेट्रो स्टेशन है, जहां भोजन की सुविधा, डीएमआरसी अधिकृत पार्किंग और शौचालय उपलब्ध हैं।

## यह भी देखें
* दिल्ली मेट्रो

## सन्दर्भ

श्रेणी:पिंक लाइन (दिल्ली मेट्रो) स्टेशन
श्रेणी:रेड लाइन (दिल्ली मेट्रो) स्टेशन
श्रेणी:दिल्ली मेट्रो
तंदूर

right|thumb|230px|चूल्हे में पकी चपाती
right|thumb|230px|अफ्रीका का तन्दूर

**तंदूर** भोजन बनाने का एक उपकरण है जिसका प्रयोग केंद्री, दक्षिण और पश्चिमी एशिया के साथ-साथ कॉकस में किया जाता है। इससे मिली-जुली विधियां मध्य-एशिया, अफगानिस्तान और पाकिस्तान में भी प्रचलित हैं. इस विधि का खाना तंदूरी चूल्हे में बनाया जाता है, जो मिट्टी का बना होता है।

## सन्दर्भ

श्रेणी:भारतीय खाना
महालक्ष्मी अय्यर

**महालक्ष्मी अय्यर** एक भारतीय हिन्दी तथा तमिल की पार्श्वगायिका है। 
इन्होंने कई हिन्दी ,तमिल के अलावा बंगाली और तेलुगु इत्यादि भाषाओं में भी  गीत  गाये  हैं। 

श्रेणी:गायिका
श्रेणी:पार्श्वगायक
श्रेणी:जीवित लोग
श्रेणी:मुम्बई के लोग
श्रेणी:भारतीय गायिका
## सन्दर्भ
विशाल दादलानी

**विशाल दादलानी** एक भारतीय गायक ,म्यूज़िक रिकॉर्ड निर्माता, रचनाकार है।  अब तक **विशाल दादलानी** लगभग ३०० से ४०० गाने जा चुके है। इनका जन्म मुम्बई में सन २८ जून १९७३ को हुआ था। इन्हें बचपन से ही संगीत से विशेष लगाव था इस कारण इनके माता-पिता भी बहुत प्रेम करते थे।  **विशाल** का जन्म एक सिंधी परिवार में हुआ था जो मुम्बई महाराष्ट्र में रहते थे। ये एक स्वयं सीखे संगीतकार है और ये रॉक, इलेक्ट्रॉनिका तथा हिप-हॉप शैली में गायन करते हैं। इन्होंने अपनी शिक्षा हिल ग्रेंज हाई स्कूल से शुरू की थी 
## सन्दर्भ

## बाहरी कड़ियाँ
* 
* Vishal Dadlani on Twitter
* Vishal Dadlani on Ganna.com
* Vishal Dadlani on Spotify.com

श्रेणी:भारतीय गायक
श्रेणी:जीवित लोग
श्रेणी:1973 में जन्मे लोग
श्रेणी:मुम्बई के लोग
सार्थक अंक

किसी राशि के मापन में प्रयुक्त वे अंक जो मापक यंत्र की याथार्थ के अंतर्गत उस रासी के मान को व्यक्त करते है सार्थक अंक कहलाते है अर्थात सार्थक अंक किसी मापन में अंकों की वह संख्या है जिसकी शुद्धता स्पष्ट है या निश्चित है ।‌‌ अन्य शब्दों में सार्थक अंक किसी प्रयोग द्वारा शुद्धता से प्राप्त माप में अंकों की संख्या से एक अधिक होता है जहां अंतिम अंक निश्चित नहीं होता है। निम्नलिखित अंकों को **छोड़कर** सभी अंक सार्थक माने जाते हैं-

* आरम्भ के सभी शून्य 
* बाद के वे शून्य (Trailing zeros) जो केवल जगह भरने और संख्या का 'स्केल' बताने के लिये लगाये गये हों। (इसके बारे में नीचे और देखिये)
* मिथ्या अंक (Spurious digits) - उदाहरण के लिये मूल आंकडों का प्रेसिजन कम होने के बावजूद गणना करते समय अधिक प्रेसिजन से गणना कर देना।
* माना kg में किसी राशि को 2 kg में व्यक्त किया है, इसमें सार्थक अंको की संख्या 1 है। यदी इस राशि को हम ग्राम में बदल दे तो 2000 हजार हो जाता है फिर भी इसमें सार्थक अंको की संख्या 1 ही होगी क्योंकि हमारे यन्त्र का माप kg में है। *जो संख्या किसी माँपित मान को प्रदर्शित नहीं करती हैं अर्थात जो संख्याएं बिना मापन अथवा गिन कर प्राप्त होती हैं वे यथार्थ होते हैं तथा उनके सार्थकता अनंत होती है।

## सार्थक अंक के नियम
* सभी **अशून्य अंक** सार्थक होते हैं।
* दो अशून्य अंकों के बीच आने वाला शून्य भी सार्थक होता है।
* संख्या के आरम्भ में आने वाले शून्य (Leading zeros) कभी भी सार्थक **नहीं** होते।
* दशमल बिन्दु से युक्त किसी संख्या में, अन्तिम अशून्य अंक के बाद आने वाले सभी शून्य सार्थक होते हैं।
* दशमल बिन्दु से रहित संख्या में, अन्तिम अशून्य अंक के दाहिने आने वाले शून्य सार्थक हो भी सकते हैं और नहीं भी। इसके लिये कुछ और सूचना दी गयी होनी चाहिये।
* किसी संख्या में दशमलव के दाईं ओर आने वाले सभी शून्य सार्थक नहीं होते। जैसे 0.01 में 01 सार्थक अंक होंगे।
; उदाहरण
: 9858.76 में 6 सार्थक अंक हैं।
: 0.009 876 में भी 4 ही सार्थक अंक हैं।

श्रेणी:मापन

* गुणक संख्याएँ किसी मापित मान को प्रदर्शित नही करती उनमें अनंत सार्थक अंक होते है। जैसे-वृत की परिधि =2^r में 2 एक यथार्थ संख्या है और आवश्यकतानुसार 2 को 2.0,2.00 ..... आदि लिखा जा सकता है।written by piyush yadav.
अपराध जांच विभाग (भारत)

**अपराध जांच विभाग** (अंग्रेजी :Crime Investigation Department) (सीआईडी) एक भारतीय पुलिस की जांच और खुफिया शाखा है। इस संस्था की स्थापना ब्रिटिश सरकार ने सन १९०२ में की थी। 
## इन्हें भी देखें
सीआईडी भारतीय धारावाहिक
## सन्दर्भ

श्रेणी:भारतीय पुलिस
श्रेणी:अपराध जाँच
गृह-नीति

**गृह-नीति** या **घरेलू नीति** (Domestic policy) वे प्रशासनिक निर्णय हैं जो राष्ट्र की सीमा के अन्दर के मुद्दों से सम्बन्धित होते हैं। यह विदेश नीति से बिलकुल अलग नीति है। गृह-नीति के अन्तर्गत बहुत से क्षेत्र आते हैं जिनमें प्रमुख हैं- व्यापार, शिक्षा, ऊर्जा, स्वास्थ्य सेवा, कानून, धन-सम्पत्ति एवं कर, प्राकृतिक संसाधन, सामाजिक कल्याण, व्यक्तिगत अधिकार तथा स्वतन्त्रता आदि।

## इन्हें भी देखें
*नीति

श्रेणी:नीति
*
औद्योगिक नीति

किसी देश की **औद्योगिक नीति** (industrial policy) वह नीति है जिसका उद्देश्य उस देश के निर्माण उद्योग का विकास करना एवं उसे वांछित दिशा देना होता है।

औद्योगिक नीति का अर्थ सरकार के उन निर्णयों एवं घोषणाओं से है जिसमें उद्योगों के लिए अपनायी जाने वाली नीतियों (Policy) का उल्लेख होता है। सरकार द्वारा बनाई गई औद्योगिक नीति से उस देश के औद्योगिक विकास के निम्नलिखित तथ्यों का पता चलता हैः
* औद्योगिक विकास की कार्य योजना एवं कार्य योजना की रणनीति क्या होगी?
* औद्योगिक विकास में सार्वजनिक एवं निजी क्षेत्र की भूमिका क्या होगी?
* औद्योगिक विकास में विदेशी उद्यमियों (Foreign investors) एवं विदेशी पूंजी निवेश की दिशा क्या होगी?

## भारत की औद्योगिक नीतियाँ
१९४७ में स्वतंत्रता प्राप्ति के बाद से अब तक भारत ६ बार औद्योगिक नीति की घोषणा कर चुका है, जो कि निम्नलिखित हैं:  

*पहली औद्योगिक नीति 1948,
*दूसरी औद्योगिक नीति 1956,
*तीसरी औद्योगिक नीति 1977,
*चौथी औद्योगिक नीति 1980,
*पाँचवीं औद्योगिक नीति 1990,
*छठी औद्योगिक नीति 1991,
इस नीति की घोषणा 24जुलाई1991 को की गई जिसमे व्यापक स्तर पर उदारवादी कदमों की की घोषणा की गई|इस नई औद्योगिक नीति में 5 प्रमुख उद्योगों को छोड़कर अन्य सभी उद्योगों को लाइसेंस से मुक्त कर दिया गया जो निम्न है -
(1)अल्कोहलयुक्त पेय पदार्थों का आसवन मद्यकरण
(2)तम्बाकू निर्मित सिगार, सिगरेट तथा विनिर्मित तम्बाकू उत्पाद
(3) इलेक्ट्रोनिक, एरोस्पेस और सभी प्रकार के रक्षा उपकरण
(4) डिटोनेटिंग फ्यूजिज़,बारूद,नाइट्रोसेल्यूलोज़ और दियासलाई सहित औद्योगिक विस्फोटक
(5) खास तरह के खतरनाक रसायन, जैसे- (1) हाइड्रोसाइएनिक अम्ल और इसके व्युत्पन्न, (2) फास्जीन एवं इसके व्युत्पन्न और (3) आइसोसायनेट एवं हाइड्रोकार्बन के डासोसायनेट (उदाहरण–मिथाइल आइसोसायनेट)।
*सातवी औद्योगिक नीति 2022

## इन्हें भी देखें
*नयी आर्थिक नीति १९९१

## बाहरी कड़ियाँ
*औद्योगिक नीति का अर्थ एवं महत्व 

## सन्दर्भ

श्रेणी:नीति
श्रेणी:उद्योग

श्रेणी:अर्थव्यवस्था
दिसम्बर २०१५ हिंदू कुश भूकंप

**२५ दिसंबर २०१५ **को हिंदू कुश के क्षेत्र में एक 6.3 परिमाण के भूकंप ने दक्षिण एशिया को प्रभावित किया। पाकिस्तान में एक महिला की मृत्यु हो गई। पाकिस्तान और अफगानिस्तान में कम से कम 100 लोग घायल हो गए। भूकंप को ज्यादातर ताजिकिस्तान और भारत में महसूस किया गया था। अफगानिस्तान-तजाकिस्तान के सीमा क्षेत्र में भूकंप का केंद्र 203.4 किलोमीटर की गहराई पर होने की सूचना मिली थी।

## पृष्ठभूमि
left|thumb|क्षेत्रीय टेक्टोनिक प्लेटों के चित्रण का मानचित्र

* उसी क्षेत्र में अक्टूबर २०१५ में 7.3 Mw का भूकंप महसूस किया गया गया था जिसमे पाकिस्तान और अफ़गानिस्तान में कुल 398 लोगों की मृत्यु और 2,536 घायल हुए थे। 
* दक्षिण एशिया के पहाड़, टेक्टोनिक प्लेटों की टक्कर से ऊपर ढकेले जाने के कारण, विनाशकारी भूकंप से ग्रस्त हैं। अप्रैल 2015 में एक भूकंप, जो नेपाल के 80 वर्षो में सबसे भीषण भूकंप था, जिसमे 9,000 से अधिक लोग मारे गए।
*पिछली बार उसी क्षेत्र में समान परिमाण वाला 7.6 Mw का भूकंप ठीक दस वर्ष पहले अक्टूबर, 2005 में आया था जिसके परिणामस्‍वरूप 87,351 लोगों की मृत्‍यु हुई, 75,266 घायल हुए, 2.8 मिलियन (28 लाख) लोग विस्‍थापित हुए और 250,000 मवेशी मारे गए थे। इस भूकंप और 2005 में आए भूकंप के बीच उल्लेखनीय अंतर भूकंपीय गतिविधि की गहराई का है। इस भूकंप में 212.5 किमी की गहराई थी, जबकि 2005 में आए भूकंप में केवल 15 किमी की ही गहराई थी।

हाल के अध्ययन में, भूवैज्ञानिकों का दावा है कि भूमंडलीय ऊष्मीकरण में वृद्धि, हल ही में हुई भूकंपीय गतिविधि के कारणों में से एक है। इन अध्ययनों के अनुसार ग्लेशियरों के पिघलने और बढते समुद्र के जल स्तर से पृथ्वी की टेक्टोनिक प्लेटों पर दबाव का संतुलन अस्तव्यस्त है और इस प्रकार भूकंप की तीव्रता आवृत्ति में वृद्धि के कारण हैं। यही कारण है कि हिमालय हाल के वर्षों में भूकंप से ग्रस्त हो रहे हैं।

## इन्हें भी देखें
* अप्रैल 2015 नेपाल भूकंप
* 2015 में भूकंप की सूची
* पाकिस्तान में भूकंप की सूची

## सन्दर्भ

श्रेणी:भारत में भूकम्प
श्रेणी:पाकिस्तान में भूकम्प
श्रेणी:अफ़ग़ानिस्तान में भूकम्प
शनिवार वाड़ा

**शनिवार वाड़ा** (अंग्रेजी :Shaniwarwada) (Śanivāravāḍā) भारत के महाराष्ट्र राज्य के पुणे ज़िले में स्थित एक दुर्ग है जिनका निर्माण १८वीं सदी में १७४६ में किया था। यह मराठा पेशवाओं की गद्दी थी। जब मराठाओं ने ईस्ट इंडिया कम्पनी से नियंत्रण खो दिया तो तीसरा आंग्ल-मराठा युद्ध हुआ था, तब मराठों ने इसका निर्माण करवाया था।  दुर्ग खुद को काफी हद तक एक अस्पष्टीकृत आग से १८३८ में नष्ट हो गया था, लेकिन जीवित संरचनाएं अब एक पर्यटक स्थल के रूप में स्थित है। 

शनिवारवाड़ा किला राजस्थान के एक ठेकेदार द्वारा बनाया गया था जिसे 'कुमावत क्षत्रिय' के नाम से जाना जाता था। ऐसा कहा जाता है कि इसे कई प्रसिद्ध कारीगरों द्वारा डिजाइन और निर्मित किया गया है, जिनमें शिवराम कृष्ण कुमावत , देवजी कुमावत, कोंडाजी सुतार, मोरारजी पत्थरवत(कुमावत), भोजराजा (जयपुर के एक जड़ाउ-कार्य विशेषज्ञ) और राघो कुमावत (एक चित्रकार) शामिल हैं। किले का निर्माण पूरा करने के बाद पेशवा ने इन लोगों को 'नाइक' की उपाधि दी 

मराठा साम्राज्य में पेशवा बाजीराव जो कि छत्रपति शाहु के प्रधान (पेशवा) थे। इन्होंने ने ही **शनिवार वाड़ा** का निर्माण करवाया था। शनिवार वाड़ा का मराठी में मतलब **शनिवार** (शनिवार/Saturday) तथा **वाड़ा** का मतलब टीक होता है।
शनिवार वाडा की नींव का काम १० जनवरी १७३० को शुरू हुआ। २२ जनवारी १७३२ को शनिवार वाड़ा की नींव करके वास्तु शांति की गई। १७३२ के बाद भी बाड़े में हमेशा नया बांधकाम, बदल होते गए। बुरुज के दरवाजे का काम होते-होते १७६० ये वर्ष आया। १८०८, १८१२, १८१३ इन वर्षों में छोटी बड़ी आग लगने की दुर्घटना हुई तो १७ नवंबर १८१७ को बाडे पर ब्रिटिशों के निशान लगे। इसके बाद यहाँ कुछ समय तक पुणे के पहले कलेक्‍टर हेन्‍री डंडास रॉबर्टसन रहते थे। बाडे में तुरुंग, पंगुगृह, पुलिस का निवासस्थान थे। १८२८ में बाड़े में बड़ी आग लगी और आग में अंदाजे सर्व इमारतॆ जल गई। आगे लगभग ९० साल बाद बाडे की दुरवस्था खत्म होने का योग आया। १९१९ में बाडा संरक्षित स्मारक घोषित किया गया और बाडे का उत्खनन करने का काम शुरू किया गया। उस समय बाडे में कोर्ट के लिए उपयोग में लाई जाने वाली इमारत १९२३ के पहले उत्खनन के लिए गिरा दी गई। शनिवार बाडे संबंधी अनेक घटना, दुर्घटना है। बाडेतील पेशवे के कार्यालय में अनेक वीर और मातब्बर राजकारण के दाव पेच रंगते थे। पेशवे का दरबार यही पर था। पेशवे के घर के लडके लडकियों का विवाह इसी बाडे में होता था। शनिवारबाडे के आगे के प्रांगण में सैनिको की सभा होने लगी। आचार्य अत्रे ने संयुक्त महाराष्ट्र का आंदोलन इसी प्रांगण सेे लढा़। बाडे के प्रांगण में मारुती का सभामंडप था। हे मंदिर लॉइड्ज पूल (हल्लीचा नवा पूल किंवा शिवाजी पूल) बांधने वाले केंजले ने बांधा. मंदिर में १९ मार्च १९२४ को मारुती की मूर्ती बिहार गई।

## निर्माण

File:Pune ShaniwarWada DelhiGate.jpg|शनिवार वाड़ा के प्रवेशद्वार के सामने पर्यटक
File:Shaniwar Wada palace Delhi Gate.JPG|शनिवार वाड़ा दिल्ली गेट
File:Shaniwar Wada palace Narayan's Gate.JPG|नारायण प्रवेशद्वार
File:Shaniwar Wada palace walls and below.JPG|शनिवार वाड़ा महल की दीवारें
File:Shaniwar Wada palace fountain.JPG|शनिवार वाड़ा महल
File:ShaniwarWada Hall.JPG|दिल्ली दरवाज़ा
File:ShaniwaarWada 4.JPG|शनिवार वाड़ा का उद्यान


## सन्दर्भ

श्रेणी:पुणे
श्रेणी:पुणे की इमारतें
श्रेणी:दुर्ग
श्रेणी:मराठा साम्राज्य
ए॰ के॰ ऐस॰ नंबर अभाज्यता टेस्ट

**ए॰ के॰ ऐस॰ नंबर अभाज्यता टेस्ट** पहला *पोलीनोमिअल टाइम* है अल्गोरिद्म (कंप्यूटर विज्ञान में पोलीनोमिअल टाइम अल्गोरिद्मों को तेज माना जाता है) जो बताता है कि कोई नंबर अभाज्य है या नहीं। इसका आविष्कार 2002 में भारतीय प्रौद्योगिकी संस्थान कानपुर के तीन कंप्यूटर वैज्ञानिकों – मणीन्द्र अग्रवाल, नीरज कयाल और नितिन सक्सेना ने किया था।

किसी भी अल्गोरिद्म के लिए चार आवश्यकताएँ होती है: 1) वो हर इनपुट के लिए आउटपुट देता हो, 2) वो जल्दी उत्तर देता हो (more precisely: वो पोलीनोमिअल टाइम में उत्तर देता हो), 3) वो कभी गलत उत्तर न देता हो और 4) वो किसी अप्रमाणित परिकल्पना पर निर्भर न करता हो। नंबर की अभाज्यता जांचने के लिए इस से पहले के सभी अल्गोरिद्म इन चार में से अधिक से अधिक तीन आवश्यकताओं को पूर्ण करते थे। ये पहला अल्गोरिद्म है जो इन चारों आवश्यकताओं को पूर्ण करता है।
# इस अल्गोरिद्म का प्रयोग किसी भी नंबर भी अभाज्यता जानने के लिए किया जा सकता है। इस से पहले के कई अल्गोरिद्म केवल खास श्रेणियों के नम्बरों के लिए काम करते हैं। उदाहरण के लिए *लुकास-लेहमर टेस्ट* सिर्फ *मर्सेन नम्बरों* के लिए काम करता है, और *पेपिन टेस्ट* सिर्फ *फर्मेट नम्बरों* के लिए। 
# ये अल्गोरिद्म पोलिनोमिअल टाइम में उत्तर देता है। सरल भाषा में कहें तो ये कम समय में उत्तर दे देता है। इस से पहले ऐसे अल्गोरिद्म थे जो हर नंबर के लिए काम करते थे, पर पोलिनोमिअल टाइम में उत्तर नहीं देते थे। ऐसे अल्गोरिद्मों को 60 डिजिट के कुछ नम्बरों की अभाज्यता जांचने के लिए खरबों वर्ष लगेंगे, जो कि ब्रह्माण्ड की वर्तमान उम्र 13.82 अरब वर्ष से 100 गुणा है। *अंडाकार वक्र* पर आधारित अल्गोरिद्म और *एडेलमैन–पोमेरेन्स–रुमली टेस्ट* सभी नम्बरों के लिए काम करते हैं, पर उत्तर पोलिनोमिअल टाइम में नहीं दे पाते। 
# ये अल्गोरिद्म कभी भी गलत उत्तर नहीं देता है। *मिल्लर-रेबिन टेस्ट* और *बेल्ली-पीएसडब्ल्यू टेस्ट* तेज हैं और हर नंबर के लिए काम करते हैं, पर उनकी गलत उत्तर देने की कुछ सम्भावना होती है। 
# "ये अल्गोरिद्म कभी गलत उत्तर नहीं देता है", यह साबित करने के लिए किसी अप्रमाणित परिकल्पना की जरुरत नहीं है। *मिल्लर टेस्ट* तेज है, हर नंबर के लिए काम करता है, किसी भी परीक्षण में उसे गलत उत्तर देते नहीं पाया गया है; पर "वो कभी गलत उत्तर नहीं देता है", यह साबित करने के लिए एक अप्रमाणित परिकल्पना *जनरलाइज़ड रीमन्न परिकल्पना* की जरुरत है।
## इन्हें भी देखें
* मिलर रैबिन नंबर अभाज्यता टेस्ट

## ग्रन्थ सूची
* 

श्रेणी:अल्गोरिद्म
श्रेणी:कम्प्यूटर विज्ञान
श्रेणी:संख्या सिद्धान्त
तिजारा जैन मंदिर

left|thumb|तिजारा जैन मंदिर परिसर में स्थित मानस्तंभ
thumb|तिजारा जैन मंदिर
**तिजारा जैन मंदिर** राजस्थान के तिजारा में स्थित एक प्रमुख जैन मंदिर है। तिजारा, खैरथल तिजारा जिले में स्थित एक नगर है। यह मंदिर अलवर से ५५ और दिल्ली से ११० किलोमीटर की दूरी पर स्थित है। यह एक "अतिशय क्षेत्र" है। यह मंदिर वर्तमान अवसर्पिणी काल के आठवें तीर्थंकर, चन्द्रप्रभ स्वामी को समर्पित है। Contect No. 9414014222 

## इतिहास
१६ अगस्त १९५६ को सफ़ेद रंग की चन्द्रप्रभ भगवान की एक प्रतिमा भूगर्भ से प्राप्त हुई थी। यहाँ स्थित एक टीले से यह मूर्ति निकलने के बाद ऐसा विश्वास हो गया था की यह एक "देहरा" रहा होगा जहाँ जैन मूर्तियों की पूजा होती होगी। मूर्ति मिलने के बाद मंदिर का निर्माण कराया गया था जिसके पश्चात यह फिर से एक प्रमुख जैन तीर्थ बन गया है।

## मुख्य वेदी
मंदिर में मुख्य वेदी चन्द्रप्रभ भगवान की है। प्रतिमा की ऊंचाई १५ इंच है। प्रतिमा पर अंकित उत्कीर्ण लेख से पता चलता है कि प्रतिमा प्रथम बार विशाख शुक्ल १५५४ के तीसरे दिन स्थापित की गयी थी।

## इन्हें भी देखें

*जैन धर्म

## सन्दर्भ

श्रेणी:राजस्थान में जैन मंदिर
पक्षधर

**पक्षधर**  हिंदी की एक पत्रिका है। हिंदी जनक्षेत्र के साहित्यिक और सांस्कृतिक निर्माण में रचनात्मक योगदान इस पत्रिका का लक्ष्य है। इसका पहला अंक सन् 1975 में निकला था। प्रसिद्ध कथाकार दूधनाथ सिंह इसके संपादक थे | देश में आपातकाल लागू हो जाने से यह पत्रिका अपने पहले अंक के साथ ही बंद हो गयी। सन् 2007 से विनोद तिवारी  के संपादन में इसका पुनः प्रकाशन हो रहा है। 
## बाहरी कड़ियाँ
* पत्रिका का वेब पता है : 
* पत्रिका का ब्लॉग : https://web.archive.org/web/20170427123409/http://pakshdharwarta.blogspot.in/
## सन्दर्भ

  
  
  श्रेणी:हिन्दी पत्रिकाएँ
ऋषि वैली

**रिशी वेली** या "ऋषी वेली" : अर्थात् "ऋशी की वादी" या "ऋशी की वादियां"। यहां पर एक पाठशाला भी है जिस को जिड्डू कृष्णमूर्ती ने स्थापित किया। यह एक आश्रम पाठशाला है। जिड्डू कृष्णमूर्ती को नवीन काल का ऋषी माना जाता है। इन्हों ने इस पहाड़ी वादी प्रांत में पाठशाला स्थापित की इस लिये इस प्रांत को ऋषी वेली कहा जाता है। भारत की रियासत आंध्र प्रदेश, चित्तूर जिला में शहर मदनपल्ली के १६ किलोमीटर समीप, शहर कदिरि के मार्ग पर है। यह वादी हार्सिली हिल्स की वादियों का एक हिस्सा है। यह प्रांत बहुत ही सुंदर है।प्रकृती के रमणीय और सुंदर दृश्य पर्यटकों को मनमोहित करती है।

## आश्रम पाठशाला
विश्वप्रसिद्ध दार्शनिक जिड्डू कृष्णमूर्ती द्वारा स्थापित यह आश्रम पाठ्शाला, प्राथमिक और माध्यमिक विद्या प्रदान करताहै। यहां रहने, विद्याप्राप्त करने की सुविधा है। यहां के छात्रों को विद्याभ्यास के साथ साथ शारीरिक और मानसिक विकास का भी बोधन किया जाता है। 

## बाहरी कडियां
* रिशीवेली पाठशाला का वेबसैट

श्रेणी:चित्तूर जिला
श्रेणी:मदनपल्ली
गुर्रम कोंडा

**गुर्रम कोंडा**: भारत के राज्य आंध्र प्रदेश के चित्तूर ज़िले में एक तहसील / मंडल है। यह गाँव, शहर बंगलूर और कडपा के मार्ग में है। टीपू सुल्तान के समय में शहर कड़पा जिले में था।अब जिला चित्तूर में है। इस शहर का प्राचीन नाम "ज़फ़राबाद" था। आज इस का नाम गुर्रम कोंडा है। तेलुगु भाषा में गुर्रम का अर्थ घोड़ा, और कोंडा का अर्थ पहाड है। गुर्रम कोंडा अर्थात "घोड़ा-पहाड" या "घोडे का पहाड" है। यहाँ का क़िला बहुत पुराना है।

## इतिहास
गुर्रम कोंडा की पहाडी पर एक मज़बूत क़िला है। इस का निर्माण कडपा के नवाब अब्दुल नबी खान ने १७१४ में करवाया। आज भी यह क़िला देखने लायक़ है। कडपा के नवाब अब्दुल नबी खान काफ़ी प्रख्यात रहे। इन के काल में इनहोंने कई निर्माण करवाए, जिनमें गुर्रमकोंडे का क़िला एक है। अब्दुल नबी खान सलतनत बिजापूर के राज्यपाल थे। गुर्रम कोंडा पहाड काफ़ी ऊँचाई पर है, यहाँ पर इन्होंने एक दुर्ग बनाया जो अभेद्य माना जाता है। इस क़िले की वास्तुकला इंडो-इस्लामिक है। इस क़िले के पहाड के सामने के हिस्से में एक पुराना बड़ा शहर बसा था जिस का नाम ज़फ़राबाद था। लेकिन अब यहाँ उसके खंडर ही नज़र आते हैं।   गुर्रम कोंडे से ३ किलो मीटर पर "मक़बरा" है। यह मक़बरा, टीपू सुल्तान के मामा मीर रज़ा अली खान का है। माना जाता है कि इस मक़बरे का गुम्बद, बीजापूर के गोल गुम्बद के बाद सब से बड़ा है।

## ये भी देखिए
* मक़्बरा 
* अब्दुल नबी खान
* टीपू सुल्तान

## सन्दर्भ

## बाहरी कडियां

श्रेणी:चित्तूर जिला
श्री छत्रपति शाहू संग्रहालय, कोल्हापुर

**श्री छत्रपति शाहू संग्रहालय, कोल्हापुर** महाराष्ट्र ,भारत के ज़िले कोल्हापुर में स्थित एक प्राचीन संग्रहालय (महल ) है।  जिनका निर्माण सन १८७७ से १८८४ के बीच किया गया था। इस संग्रहालय में काले रंग के पॉलिश्ड पत्थरों का इस्तेमाल किया गया। **श्री छत्रपति शाहू संग्रहालय** में हर कांच में छत्रपति शिवाजी के जीवन की घटनाओं को चित्रित कर के रखा गया है। यहां एक चिड़ियाघर भी है। आज भी, यह शाहु महाराज का निवास माना जाता है। 

## इन्हें भी देखें
* शाहु
* कोल्हापुर
* मराठा साम्राज्य

## सन्दर्भ

श्रेणी:कोल्हापुर
श्रेणी:भारत में संग्रहालय
श्रेणी:मराठा साम्राज्य
सुप्रवत चक्रवर्ती

**सुप्रवत चक्रवर्ती** (28 नवम्बर 1931 &ndash; 24 दिसम्बर 2015) भारतीय सायकिल-चालक थे। उन्होंने 1952 के ग्रीष्मकालीन ओलंपिक्स में भाग लिया था।

## सन्दर्भ

श्रेणी:1931 में जन्मे लोग
श्रेणी:२०१५ में निधन
अल्फ्रेड जी॰ गिलमैन

**अल्फ्रेड गुडमैन गिलमैन** (जुलाई 1, 1941 – दिसम्बर 23, 2015) अमेरिकी औषध-विज्ञानी और जीवरसायनज्ञ थे। उन्हें जी-प्रोटीन की खोज के लिए मार्टिन रोडबेल के साथ 1994 में चिकित्सा एवं औषधि के क्षेत्र नोबेल पुरस्कार दिया गया।

## व्यक्तिगत जीवन
गिलमैन का जन्म न्यू हैवेन में हुआ। उनके माता-पिता माबेल (श्मिट) और अल्फ्रेड गिलमैन थे। उनके पिता येल स्कूल ऑफ़ मेडीसीन में प्रोफेसर चिकित्सा से सम्बंधित पुस्तकों के लेखक थे।

## निधन
गिलमैन लम्बे समय अग्नाशय कैंसर की चपेट में थे। दिसम्बर 23, 2015 को डैलस, टेक्सस में 74 वर्ष की आयु में उनका निधन हो गया।

## सन्दर्भ

## बाहरी कड़ियाँ
* नोबेल पुरस्कार आत्मकथा
* लुईसा ग्रोस होर्वित्ज़ पुरस्कार का आधिकारिक जालस्थल
श्रेणी:1941 में जन्मे लोग
श्रेणी:२०१५ में निधन
दृश्य प्रदूषण

**दृश्य प्रदूषण** एक प्रकार की परेशानी है, जो प्रदूषण के कारण उत्पन्न होती है। दृश्य प्रदूषण मनुष्यों के देखने वाले क्षेत्रों में नकारात्मक बदलाव करने पर होते हैं। जैसे हरे भरे पेड़ पौधों को काट देना, मोबाइल आदि के टावर लगा देना। बिजली के खम्बे, सड़क आदि स्थानों में बिखरे कचरे आदि इस श्रेणी में आते हैं। यह एक तरह के बनावट के कारण भी होता है, जिसे बिना पर्यावरण आदि को देखे ही बना दिया जाता है। जैसे किसी स्थान पर केवल इमारत, मकान आदि का होना।

## कारण
सार्वजनिक स्थानों में जब सरकार या उसकी देख रेख करने वालों का नियंत्रक नहीं होता और व्यापारी अधिक लाभ कमाने के लिए इस तरह के निर्माण करता है। या फिर किसी रिक्त स्थान का उपयोग अपने उद्योग या अन्य किसी इमारत आदि को बनाने हेतु करता है। इसके अलावा बिना किसी योजना या पर्यावरण आदि को अनदेखा कर के बनाई गई इमारत, मकान आदि भी दृश्य प्रदूषण के कारक होते हैं।

## सन्दर्भ

## बाहरी कड़ियाँ

श्रेणी:प्रदूषण
ब्रह्ममगारि मठम

**ब्रह्ममगारि मठम** : आन्ध्र प्रदेश के जिला कडपा में एक मंडल और गांव है। यह एक पुण्यक्षेत्र और दर्शनीय क्षेत्र माना जाता है। 

## भौगोलिक अंश
कडपा शहर से ६० कि.मी. दूरी पर कन्दिमल्लय्यापल्ली है, जो मैदुकूर से होते हुवे जाने वाले मार्ग से जुडा है।मैदुकूरु से ३६ कि.मी. दूरी पर ब्रह्ममगारि मठम है। इस मठम से क़रीबी रैल्वेस्टेशन कडपा है।क़रीबी हवाईअड्डा भी कडपा ही है।

## ब्रह्ममसागर तालाब
श्री पोतुलूरि वीराब्रह्मेंद्र स्वामी रिज़र्वाइर तेलुगु गंगा प्रॉजेक्ट का हिस्सा है, जिसके निर्माण की स्थापना एन.टी.रामाराव ने की। इस रिज़र्वायर की क्षमता २ बिलियन क्यूबिक मीटर है।इस जलाशय के अत्राफ़ वाली पहाडियों के सुंदर दृश्यों के कारण यह इलाका विहार स्थल माना जाता है।आंध्र प्रदेश पर्याटक विभाग यहां पर नाव विभाग भी खोल रखा है।

## सन्दर्भ

श्रेणी:कडप जिला